 Proza - : - in capul lui Lyon Ankovitch (6-7 ) de rechesan gheorghe : - in capul lui Lyon Ankovitch (6-7 ) de rechesan gheorghe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > o amintire... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13963727 index.html' > Vizionari: 1309 > in capul lui Lyon Ankovitch (6-7 ) proza [ ] nuvela - - - - - - - - - - - - - - - - - - - - - - - - - de rechesan gheorghe [danrec ] 2010-12-07 | | 6. Am orbecait ore bune prin canalele circumvolutiilor lui, ametit de damful de alcool care aburea atotcuprinzator tot labirintul. Spotul minuscul, rosiatic al lanternei imi dezvaluia conexiuni de cabluri zdrentuite, incilcite in masa cenusie si gelationoasa, nuclee mucegaite picurind un lichid tulbure, opalescent, toata colcaiala axonica invelita in mielina lipicioasa, care-i brazda emisferele . Mi-am riscat din nou pielea si m-am strecurat prin puturi tremuratoare pina-n strafundul trigonului cerebral, unde piciorul se scufunda in mormane de substanta alba, untoasa ca si spermantetul, am traversat apeducte hitinindu-se deasupra fosei romboide, am sarit peste santurile ventriculare, dar n-am gasit ceea ce cautam. Tocmai cind vroiam sa renunt si sa ma intorc ca sa conversez cu bizdiganiile care ieseau din pilnia holografica, am auzit ticait repetat, care se succeda la intervale regulate, asemanator cu zgomotul scos de un ceasornic ruginit. Mi-am lipit urechea de o membrana de colagen care sigila intrarea intr-un vestibul si am auzit limpede tacanitul rar al unui mecanism. Am impins in laturi perdeaua plina de mucus si sub fascicolul spotului am vazut un soi de fax primitiv, cu o claviatura ca a unei vechi Remington 5, din tamburul careia, in loc de hirtie, se derula o fisie conjunctiva unsa cu mielina in care conturul literelor se imprima destul de fidel. Chiar in acel moment, probabil ca Ankovitch visa ceva, bratele care actionau literele se miscara singure si batura un mesaj trunchiat: "?Tata unde Tata?" " Gata, amice, al meu esti!" am exclamat cu satisfactie. Nu trebuia sa mai urlu comenzi ca sa-l teleghidez, era suficient sa clampanesc tastele si sa ii bag in cap tot ceea ce vroiam. Ankovitch s-a desteptat tirziu, cu ochii umflati de mahmureala. Nici nu ma mir, avind in vedere cit trascau inghitise decuseara, iar cind s-a indreptat cu picioare de vata spre bar, ca sa se dreaga, a ramas mut cu o fata de masca a disperarii. Nu i-a trecut prin cap sa-l banuiasca pe Jade de distrugerea proviziilor si a deschis frigiderul, dar inafara de o cutie de lapte acrit, n-a gasit nimic de baut. Vazind ca-si cauta cipicii si banuind ca vrea sa traga o fuga la market ca sa-si cumpere citeva cutii de bere, am sarit la claviatura si am tastat repede: " cafea cafea cafea cafea cafea.." M-a ascultat si a inghitit trei cani, una dupa alta, pina cind sinapsele-i amortite au inceput sa sfiriie mocnit. i-am comandat sa se aseze la masa de scris si fara menajamente, l-am facut sa se reapuce de roman, povestea aceea romantios-licentioasa dintre doua sensibile lesbiene. Scria de zor sub dicteu automat, de fapt eu bateam la clapele remingtonului de ginduri, impuscind fraza dupa fraza, iar el innegrea paginile cu o viteza de invidiat. Jade statea spasit in cosuletul sau, privindu-si curios stapinul care scria in draci, fara sa-l bage in seama. Pe la prinz, l-am lasat sa-nfulece un sandvici cu piept de curcan si sa bea un pahar de lapte si i-am dat bici, in acelasi ritm pina seara, cind a picat frint, cu capul imbuibat de scabrozitati, pe vraful de foi. Nici nu mai stiu exact ce-i dictasem, la un moment dat, una din eroine Tanita isi schimba sexul, devenind Tanit, un tinar efeb care schimba terenul, incearcind plin de curiozitate sa joace la dublu si de cealalta parte a fileului. Nici eu stateam prea bine, aveam crampe musculare-n degete, dureri de ceafa si ma usturau pleoapele, dar eram multumit, fiindca in ritmul acesta aveam toate sansele sa-l fac sa-si dea gata romanul inainte de termen si puteam, reluindu-mi alura normala, sa ma carabanesc la odihna-n Caraibe. M-am tolanit pe o circumvolutie elastica, iar Ankovitch, extenuat, dar beat de fericire, a sunat-o pe June. Am ascultat distrat dialogul lor, tipul nu mai prididea sa se laude ce inspiratie miraculoasa il lovise si cum scrisese peste optzeci de pagini de manuscris, iar ea il incuraja, entuziasmata de performanta lui nemaipomenita. Fluturarea unui gind malitios m-a facut sa zimbesc, m-am asezat din nou la claviatura si am scris: " Dear, vino repede sa discutam despre capitolele pe care le-am scris!" Ankovitch a repetat cu o voce gituita de emotie ce ii comandase, iar tipa ii raspunse, vibrind de emotie: " OK, iau un taxi si vin!" Cind June a sunat la usa, pregatirile erau incheiate. O sticla de sampanie californiana se racea intr-o frapiera cit o cristelnita, din boxele ascunse in biblioteca susurau acordurile unui evergreen lesinat, intr-un sfesnic cu trei brate sfiriiau luminari putind a potpuriuri exotice, iar Ankevitch, proaspat ras, pudrat discret pe pometii pamintii, cu parul lucind de briantina, parfumat ca o cocota masculina se deghizase intr-un soi de Oscar Wilde hollywoodian : halat din casmir grena, cu revere din atlas, camasa ecru cu o lavaliera purpurie cu picatele oranj si o pipa englezeasca neaprinsa in coltul sting al gurii. Ea lepadase tinuta anosta de fata batrina, n-a incetat niciodata sa ma uimeasca intuitia feminina care poate stabili exact momentul cind sa imbrace un tricou sleampat sau o rochie provocatoare, si purta un deux-piece elegant gris-fer, inviorat de o bluza de matase in nuanta pala a brinduselor de toamna, care se potrivea de minune cu tenu-i palid si parul ca mierea. A urmat o desfasurare ca in peliculele soft pentru uzul minorelor nesatisfacute si al fecioarelor septuagenare. Eu m-am catarat pe un mamelon din parietal ca sa fiu luat de suvoiul de endorfine care clipocea harnic inundind tot subsolul si-apoi nici n-aveam curiozitati de voyeur desi eram mirat de faptul ca June capitula atit de facil. Zgiltiit de manevrele trupului sau care o inghesuia insistent pe canapea pe damicela l-am auzit perpelit de focul pasiunii, soptindu-i: " Darling, fii blinda cu mine, fii blinda e prima oara cind o fac cu o femeie!" Nu stiu daca tipa l-a crezut, pe mine insa m-a pufnit risul. Mare pisicher, mi-am zis, uite-l cum stie sa se adapteze situatiei! Ma intreb, daca ar fi avut fantezii cu vreo maicuta din confreria ursulinelor, s-ar fi dat Giordano Bruno? Cind zbenguielile amoroase au incetat, m-am furisat spre hubloul unei pupile si am vazut-o pe June ravasita de cotaiala, lacrimind tacuta. Asta m-a infuriat, nu stiu de ce, dar fata chiar imi placea, nu era o pitipoanca oarecare fara creier si am inceput sa tastez la clapele din masinaria de ginduri a lui Ankovitch, primele stihuri dulcege care mi-au venit in minte: " Putina apa si putina piine si ochii tai in umbra parfumata N-a fost sultan mai fericit vreodata si nici un cersetor mai trist ca mine" A repetat zapacit, ca un papagal tot ce-i bateam in teasta, iar ochii ei s-au limpezit si a exclamat: " Omar Khayam! Ooooo  Leo, ma iubesti macar asa, un pic spune-mi, ma iubesti?" Ankovitch a mormait ceva ininteligibil si s-a intins dupa sampania din frapiera. A baut direct din sticla, apoi i-a intins-o ei. Citiva stropi s-au prelins intre sinii mici, virginali, dar limba lui cleioasa i-a prins la tanc, deasupra ombilicului, facind-o sa chicoteasca gidilata. Dupa ce au terminat cu giumbuslucurile, June a inceput sa-si traga toalele pe ea. " Ne vedem miine, iubitel, sopti ea pe-un ton languros-implorator. Orice ins normal care pune laba pe-o tipa ca ea, ar face si pe dracu-n patru ca sa o pastreze sub el macar pina-n zori  Da’ nu Ankovitch ! Nooo, domle, el ramase tolanit in cirpe, ghiftuit de amor ca un gigolo grasun, scaldat in sudoare si putind a pacat, in timp ce eu ma balaceam ca o stridie in reflux purtat de spuma hormonilor care-i colcaiau sub teasta. Restul zilei a decurs linistit, ma aflam de aproximativ o suta saizeci de ore in capul lui si credeam ca nu voi mai avea parte de prea multe timpenii pina cind voi putea pleca de acolo. Spre seara, habaucul a vorbit la telefon, intr-o limba necunoscuta pentru mine, cu cineva, care-i raspundea monosilabic, iar cam dupa juma de ora a aparut la usa un tip scund, cu o mutra scofilcita, leita cu a unui inspector municipal al gunoaielor, intolit intr-un trench ponosit si cu o sacosa de pinza colorata in mina. Ankovitch l-a poftit in living, iar zdrentarosu’ si-a dat jos toalele, ramind aproape gol-pusca doar intr-o fustita din frunze, ca un saman amazonian. A scos din papornita niste borcane soioase si a inceput sa se unga cu iruri colorate pe trup si pe moaca, trasind cercuri, romburi si linii in zig-zag, ros-negre. Dupa aceea s-a pus turceste pe podea si a aprins pe parchetul scump din tek, o palaie in care a aruncat niste frunze uscate, pene, scoarta de copac si inca ceva nedefinit, dupa miros as fi jurat, ca erau unghiile de la picioare ale unui homeless. A tras fumul acela inecacios pe nari, iar Ankovitch l-a imitat zelos, iar cind s-au ametit bine amindoi a inceput sa balmajeasca o melopee sughitata din care n-am deslusit mare lucru. Am simtit imboldul sa o uschesc prin ureche, dar nu mi-era clar cum voi putea reveni la talia mea normala. Ankovitch statea si el asezat turceste si-si balanganea corpul in ritmul litaniei, iar cind a terminat, vraciul a scos din traista o piatra ciudata, cenusie, zgrunturoasa si plata ca o farfurie si i-a asezat-o pe crestet. M-a strapuns indata ceva ca o descarcare de mii de volti iar el a inceput sa se bitiie necontrolat de parca era bagat in priza si m-am prabusit intr-un tunel intunecos, mirosind a creier de porc ars. Am plutit asa o vreme in haos, pina cind mi s-a rupt complet filmul. 7. M-am trezit infundat la orizontala intr-o saltea pufoasa putind a dezinfectant. O lumina cruda de neon imi intepa retina, iar cind am vrut sa ma misc am observat ca eram legat la tot soiul de tuburi in inclusiv o teava de plastic in cur. O brunetica apetisanta, gen Salma Hayek, intolita intr-un halatel imaculat se apleca zimbind deasupra mea, lasindu-ma sa-i admir decolteul bronzat: " Cum va simtiti domnule Ryan? ciripi ea Am scuipat tubul din gura si i-am spus: " Ca un somon stors de icre plescaind in contracurent unde dracu’ ma aflu? Asistenta se hlizi simpatica foc, intuind ca daca n-as fi conectat la sculele alea medicale, as fi invitat-o la o tavaleala amoroasa. " in salonul 5, recuperare posttrauma doriti sa mincati sau sa beti ceva?" " Da-mi un burbon mare, fara gheata!" Tipa ma ameninta strengareste cu degetelul ei aratator. " E cineva care vrea sa va vada!" Ross Baranoff se strecura prin usa umplind incaperea cu trupul lui matahalos, invesmintat in homespum flocos, cenusiu, putind a tutun olandez de pipa. " Ce faci batrine..ti-ai revenit? Era sa ne dai peste cap tot planul!" Mi-am reprimat imboldul sa-l trimit in origini si m-am ridicat gemind in capul oaselor: " Timpitu’ de Ankovitch era sa ma dea gata de fapt nu el, ci aratarea aia samanica " Ross isi scoase pipa din cocean de porumb. " Stai calm, totul s-a rezolvat indata ce te pui pe picioare imi faci un raport amanuntit si esti liber sa zburzi doua saptamini in Belize!" Prea multe nu mai is de povestit. Lyon Ankovitch si-a terminat cartea, care a fost, bineinteles, un best-seller. Cred ca si daca rescria Vechiul Testament de-a-ndoaselea tot ar fi repurtat un succes uimitor la tarabele cu minciuni! June Waterbridge a fost avansata, iar pe mine "Editura" m-a trimis sa ma bronzez juma de luna, inconjurat de bastinase sumar intolite, pe o plaja mirifica prin Caraibe. inainte de a pleca, Baranoff m-a chemat in biroul lui ca sa-mi spuna: " Batrine, is multumit de tine  cind te intorci, am o propunere misto: fiindca tot ai inceput sa te pricepi la treaba asta, n-ai vrea sa intri pentru o saptamina in capul lui Everett Stirreadass al-iii-lea tipu’ e bogat ca si Cessus a ajuns senator de Utah da' e mare bulangiu..intentioneaza cica sa-si scrie memoriile, iti dai seama ce pleasca!" L-am trimis in gind la Belzebuth & Sons si am dat fuga sa-mi fac bagajele. Un singur gind ma siciia, in timp ce stateam lungit pe-un sezlong cu un tequilla sunrise in brinca. Cum dracu a reusit Ankovitch sa-si termine cartoiu’ fara ajutorul meu!? | index 'pageview'); 